अचानकमार टाईगर रिजर्व के बिंदावल के अंदर बफर जोन में चल रही जेसीबी
शासन के नियमों को दरकिनार कर अचानकमार टाइगर रिजर्व में तालाब बनाने का काम जेसीबी और ट्रैक्टर से कराया जा रहा। इससें एटीआर क्षेत्र के ग्रामीणों को काम नहीं मिल रहा। वे रोजगार की तलाश में भटक रहे हैं।
एटीआर क्षेत्र के ग्राम पंचायत छपरवा के आश्रित ग्राम बिंदावल से 3 किमी की दूर दर्रापानी के पास एटीआर प्रबंधन के द्वारा तालाब बनाने का काम कराया जा रहा। इसका काम मजदूरों से नहीं करवाकर जेसीबी व ट्रैक्टर से कराया जा रहा है। गौरतलब है कि एटीआर क्षेत्र वन्य जीवों के संवेदनशील होने के यहां शोर करने वाली मशीनों से काम नहीं कराया जा सकता। इसके लिए शासन से विशेष गाइड लाइन भी जारी हुई है। वहीं एटीआर प्रबंधन खुद ही नियमों को दरकिनार कर इनका पालन नहीं कर रहा। वहीं खुड़िया से लगे बोईरहा कक्ष क्रमांक 392 नाथू तालाब के गहरीकरण ट्रैक्टर से कराया जा रहा। अधिकारियों ने बताया कठोर मिट्टी की खोदाई के लिए मजदूर नहीं मिलते। इसलिए मशीनों से काम कराना पड़ता है। एटीआर के बफर जोन में तालाब गहरीकरण का काम मशीनों से किया जा रहा है। ग्रामीणों ने बताया एटीआर के राेड खुली थी तो दुकान लगाकर समान बेचकर जीवन यापन कर रहे थे। अब राेड बंद होने से परिवार का भरण पोषण मुश्किल हो रहा है।
ग्रामीणों को काम मिलना चाहिए
एटीआर में बचे ग्रामीणों को रोजगार मिलना चाहिए। जंगल के अंदर मशीनों से काम कराया जा रहा है, तो वो गलत है। इसकी जानकारी के लिए अधिकारियों से चर्चा की जाएगी। जांच के बाद दोषी अधिकारियों पर कार्रवाई की जाएगी। -तोखन साहू, संसदीय सचिव लोरमी
पता करके जानकारी देता हूं
बिंदावल में मजदूरों से अधिक से अधिक काम कराया गया है। पर जहां पत्थर इलाका आता है वहां मशीनों के द्वारा कार्य किया जा सकता है। बोईरहा के कार्य के मुझे कोई जानकारी नहीं है पता करके जानकारी देता हूं। -मातेश्वरम, डीएफओ एटीआर
काम करने का टेंडर हो चुका था
लिमिटेड ट्रेड का काम है। जेसीबी से कार्य करने का टेंडर हो चुका था इसलिए कार्य किया जा रहा है। मजदूर के द्वारा कड़ी जमीन खुदाई नहीं करने के बाद ही व 3-4 रोज के बाद काम नहीं आने पर मशीनों के द्वारा कार्य कराया जाता है। -एसके शर्मा, एसडीओ एटीआर
जंगल में मशीन से काम कराना गैरकानूनी
पूर्व विधायक धर्मजीत सिंह ने कहा एटीआर में अधिकारी तानाशाही चला रहे है। जंगल में मशीन से काम कराया जा रहा है, तो गैरकानूनी है। सरकारी पैसा का गलत उपयोग किया जा रहा है। मशीन से कार्य कराके फर्जीवाड़ा कर राशि निकाल रहे हैं। ग्रामीणों को मजदूरी मिलना चाहिए। इसकी जांच करा दोषी अधिकारी को दंडित किया जाना चाहिए।
एटीआर के ग्रामीणाें को काम नहीं मिल रहा
ब्लाॅक कांग्रेस अध्यक्ष सागर सिंह बैस ने कहा एटीआर के ग्रामीणाें द्वारा काम की मांग की जा रही है। ग्रामीणों को काम नहीं मिल रहा। एटीआर में मशीन से काम कराया जा रहा है। मनरेगा के तहत कराए गए काम का भुगतान विलंब से होता है। मशीनों से काम कराना गलत है। अधिकारी मिलीभगत कर ठेकेदारों से काम करा रहे हैं।
एटीआर क्षेत्र के ग्रामीणों को काम नहीं मिल रहा वे रोजगार के लिए भटक रहे
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva